EkBass/fiwiki-20250220-pages-articles huggingface dataset:
Näkemiin professori

Näkemiin professori (; myös Richard Says Goodbye) on vuonna 2018 ensi-iltansa saanut yhdysvaltalainen draamakomediaelokuva, jonka on ohjannut ja käsikirjoittanut Wayne Roberts. Elokuvan pääosissa ovat Johnny Depp, Rosemarie DeWitt, Danny Huston, Zoey Deutch, Ron Livingston ja Odessa Young. Näkemiin professori sai maailmanensi-iltansa Zürichin elokuvajuhlilla Sveitsissä 5. lokakuuta 2018. Elokuva sai teatteriensi-iltansa Yhdysvalloissa 17. toukokuuta 2019 ja Suomessa 10. heinäkuuta 2020. == Juoni == Richard Brown (Johnny Depp) on elämäänsä kyllästynyt englantilaista kirjallisuutta yliopistossa opettava keski-ikäinen professori, joka saa lääkäriltään musertavan diagnoosin: parantumaton ja pahasti levinnyt syöpä. Lääkäri antaa hänelle puolisen vuotta elinaikaa, mutta alkujärkytyksen jälkeen hän päättää heittää käytöstavat taivaan tuuliin ja elää lopun elämäänsä täysin estoitta. Hän ei kaihda paheita eikä välitä vaimonsa Veronican (Rosemarie DeWitt) tai yliopiston rehtorin Henry Wrightin (Ron Livingston) mielipiteistä yhtään. Hän laukoo vapautuneesti suorat sanat kaikille, jotka ärsyttävät häntä vähääkään. Ajan käydessä vähiin hänen on löydettävä sanat myös niille, joita hän eniten rakastaa. == Näyttelijät == == Tuotanto == Toukokuussa 2017 kerrottiin Johnny Deppin kiinnityksestä nimirooliin elokuvassa Richard Says Goodbye. Saman vuoden heinäkuussa ilmoitettiin muiden näyttelijäkokoonpanon pääosienesittäjien kiinnityksistä elokuvaan. Elokuvan lähes viisiviikkoiset kuvaukset alkoivat Vancouverissa Kanadassa 25. heinäkuuta ja päättyivät 25. elokuuta 2017. == Vastaanotto == Näkemiin professori on saanut elokuvakriitikoilta kielteisen mutta yleisöltä myönteisen vastaanoton. Rotten Tomatoes -sivuston mukaan 10 prosenttia kriitikoista on antanut elokuvalle positiivisen arvosanan 4,8/10 keskiarvolla. Keräys perustuu 20 arviointiin. Yli 500 käyttäjästä 77 prosenttia on antanut elokuvalle myönteisen arvosanan 4/5 keskiarvolla. Metacritic-sivuston mukaan 12 arvostelun perusteella elokuva on saanut 37 pistettä sadasta mahdollisesta. Metacriticin 56 käyttäjää on antanut elokuvalle keskiarvon 7,8/10. Helsingin Sanomien elokuvakriitikko Pertti Avola antoi elokuvalle neljä tähteä viidestä. Näkemiin professori tuotti maailmanlaajuisesti yli 3,6 miljoonan dollarin lipputulot. Elokuva oli Suomessa vuoden 2020 41. katsotuin elokuva saatuaan 15 991 katsojaa. == Lähteet == == Aiheesta muualla == * Elokuvan traileri suomenkielisellä tekstityksellä YouTubessa * Näkemiin professori Rotten Tomatoes -sivustolla * Näkemiin professori Metacriticissä Luokka:Vuoden 2018 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:Yhdysvaltalaiset mustan komedian elokuvat Luokka:Elokuvat terveydenhoidosta Luokka:Elokuvat koulusta ja koulutuksesta
Alphonse Pyramus de Candolle

Alphonse Louis Pierre Pyramus de Candolle (28. lokakuuta 1806 Pariisi – 4. huhtikuuta 1893 Geneve) oli ranskalais-sveitsiläinen kasvitieteilijä, Augustin Pyrame de Candollen poika. Candolle lukeutuu kasvimaantieteen perustajiin. == Elämä ja ura == Alphonse de Candolle opiskeli oikeustiedettä, mutta päätyi isänsä tavoin lopulta kasvitieteeseen. Hän oli kasvitieteen professori Genevessä ja jatkoi yhdessä muiden tutkijoiden kanssa isänsä klassista Prodromus systematis naturalis regni vegetabilis -teosta (niteet 8–17) ja julkaisi myös kasvimaantieteellisesti varsin merkittävän Géographie botanique raisonnée -teoksen (1855), Origine des plantes cultivées -teoksen (1883) ja yhdessä poikansa Casimir Pyramus de Candollen kanssa Monographiæ phanerogamarum -teoksen. Hän oli kiinnostuneita viljelykasvien alkuperästä ja siitä, miten ihminen on kesyttänyt ne luonnonvaraisista lajeista. Vuonna 1873 hän julkaisi tieteen historiaa käsittelevä tutkielma Histoire des sciences et des savants depuis deux siècles. Candolle oli lukuisten akatemioiden ja oppineiden järjestöjen jäsen, ja hänellä oli maailmanlaajuisia tieteellisiä yhteyksiä, muun muassa ystävällinen kirjeenvaihto Charles Darwinin kanssa. Hänestä tuli Ruotsin tiedeakatemian jäsen vuonna 1859 ja Uppsalan tiedeseuran jäsen vuonna 1860. == Lähteet == == Aiheesta muualla == Luokka:Ranskalaiset kasvitieteilijät Luokka:Ranskalaiset professorit Luokka:Sveitsiläiset kasvitieteilijät Luokka:Sveitsiläiset professorit Luokka:Vuonna 1806 syntyneet Luokka:Vuonna 1893 kuolleet
Neptune Beach

Neptune Beach on rantakaupunki Floridan osavaltiossa, Yhdysvalloissa. Sen väkiluku oli 7 217 vuonna 2020. Kaupunki sijaitsee Duvalin piirikunnassa, aivan Jacksonvillen kaupungin vieressä. == Väestö == Vuonna 2020 Neptune Beachin 7 217 asukkaasta valkoisia oli 95,0 %, alkuperäisasukkaita 2,1 % ja aasialaisia 1,0 %. 6,9 % asukkaista puhui kotonaan jotain muuta kieltä kuin englantia ja 5,2 % asukkaista oli syntynyt ulkomailla. == Kuvia kaupungista == Kuva:CityHallNeptuneBeach.JPG|Neptune Beachin kaupungintalo. Kuva:Neptune Beach looking NE.jpg == Lähteet == == Aiheesta muualla == Luokka:Floridan kaupungit Luokka:Duvalin piirikunta (Florida)
Katja Inkeroinen

Katja Inkeroinen o.s. Varis (s. 22. tammikuuta 1964) on suomalainen pesäpalloilija. Inkeroinen edusti urallaan Pesäpallon SM-sarjassa ja Superpesiksessä Ulvilan Pesä-Veikkoja ja Ikaalisten Tarmoa. Inkeroinen saavutti kolme SM-kultaa kaudella 1985, kaudella 1986 ja kaudella 1987 ja kaksi SM-pronssia kaudella 1989 ja kaudella 1990. Kausina 1987 ja 1988 Inkeroinen oli myös SM-sarjan etenijäkuningatar. Kaudella 1988 hänet valittiin lisäksi myös Vuoden pesäpalloilijaksi. Hän pelasi neljä Itä-Länsi-ottelua vuosina 1985, 1986, 1987 ja 1988 sekä neljä Liitto-Lehdistö-ottelua vuosina 1985, 1986, 1987 ja 1988. Inkeroinen pelasi 242 runkosarjan ottelua. Näissä hän löi 29 kunnaria ja 205 tavallista juoksua, toi 343 juoksua ja keräsi 1 041 kärkilyöntipistettä. Inkeroinen pelasi kaksi ylemmän loppusarjan ottelua. Näissä hän löi kolme tavallista juoksua, toi neljä juoksua ja keräsi kahdeksan kärkilyöntipistettä. https://www.pesis.fi/wp- content/uploads/2021/02/Inkeroinen-Katja.xlsx == Lähteet == Luokka:Suomalaiset pesäpalloilijat Luokka:Vuonna 1964 syntyneet Luokka:Elävät henkilöt
Atlantic Beach (Florida)

Atlantic Beach on rantakaupunki Floridan osavaltiossa, Yhdysvalloissa. Sen väkiluku oli 13 513 vuonna 2020. Kaupunki sijaitsee Duvalin piirikunnassa, aivan Jacksonvillen kaupungin vieressä. == Väestö == Vuonna 2020 Atlantic Beachin 13 513 asukkaasta valkoisia oli 82,7 %, mustia 7,0 %, aasialaisia 3,4 % ja alkuperäisasukkaita 0,2 %. 7,2 % asukkaista puhui kotonaan jotain muuta kieltä kuin englantia ja 7,6 % asukkaista oli syntynyt ulkomailla. == Kuvia kaupungista == Kuva:CityHallAtlanticBeachFL.JPG|Atlantic Beachin kaupungintalo. Kuva:Atlantic Beaches - panoramio.jpg == Lähteet == == Aiheesta muualla == Luokka:Floridan kaupungit Luokka:Duvalin piirikunta (Florida)
Itä-Timorin kansalaisuus

Itä-Timorin kansalaisuus on laillinen suhde Itä-Timorin tasavaltaan. Kansalaisuus saadaan perinteisesti ius sanguinis -periaatteella eli siten, että vähintään toisella henkilön vanhemmista on jo Itä-Timorin kansalaisuus. == Kansalaisuuden saaminen syntymällä tai ilmoituksella == Itä-Timorin perustuslaki vaatii, että presidentin tulee olla syntyperäinen Itä-Timorin kansalainen. Syntyperäisiä itätimorilaisia ovat sellaiset Itä-Timorin maaperällä syntyneet henkilöt, jotka täyttävät seuraavat ehdot: * Vähintään toinen vanhemmista on Itä-Timorin kansalainen * Vanhemmat ovat valtiottomia, heidän kansalaisuudesta ei ole tietoa tai vanhemmista ei ole varmuutta ollenkaan * Lapset, joiden vanhemmat eivät ole Itä-Timorin kansalaisia, mutta, jotka ovat 17 vuotta täytettyään ilmoittaneet haluavansa saada Itä-Timorin kansalaisuuden. Lisäksi vähintään toisen itätimorilaisen lapset lasketaan syntyperäisiksi kansalaisiksi, mikäli kansalaisuuden omaava vanhempi asuu ulkomailla tai on siellä valtion palveluksessa komennuksella. == Kansalaisuuden saaminen hakemuksella == Itä-Timorin lain mukaan henkilö voi hakea Itä-Timorin kansalaisuutta, kun he ovat täysikäisiä sekä kotimaassaan että Itä-Timorissa. Hakijoiden tulee osoittaa, että heillä on perustavanlaatuinen ymmärrys Itä-Timorin kulttuurista ja historiasta, riittävä kielitaito (joko portugali tai tetum). Hakijan tulee myös todistaa kykynsä integroitua, elättää itsensä sekä esittää mahdollinen rikosrekisterinsä. Nämä ehdot täytettyään hakijan oleskeluaika Itä-Timorissa määräytyy seuraavasti: * Täysikäiset ulkomaalaiset oleskeltuaan maassa laillisesti vähintään 10 vuotta * Alaikäiset lapset, joiden vanhemmat ovat saaneet kansalaisuuden hakemuksella ja pyytäneet sitä myös lapsilleen * Alle 15-vuotiaat heti, kun adoptio on suoritettu loppuun. * Itä-Timorin kansalaisen kanssa naimisissa olevat henkilöt oleskeltuaan maassa vähintään kaksi vuotta; avioliitossa on elettävä vähintään viisi vuotta * Parlamentin päätöksellä heti sellaisten henkilöiden kohdalla, jotka ovat tehneet merkittävän teon Itä-Timorin kehityksen hyväksi. == Kaksoiskansalaisuus == Itä-Timor sallii kaksoiskansalaisuuden. == Lähteet == Luokka:Kansalaisuus kansalaisuus
Hafþór Júlíus Björnsson

Hafþór Júlíus Björnsson (s. 26. marraskuuta 1988 Reykjavík) on islantilainen näyttelijä, nyrkkeilijä sekä voimamies. Hän on ensimmäinen ja toistaiseksi ainoa henkilö, joka on voittanut Arnold Strongman Classicin, Euroopan vahvin mies -tittelin sekä Maailman vahvin mies -tittelin saman kalenterivuoden aikana. Lukuisten titteleiden lisäksi Hafþórilla on hallussa monia maailmanennätyksiä. Vuonna 2020 rikottuaan maastavedon maailmanennätyksen Hafþór haastoi ennätyksen edellisen haltijan, Eddie Hallin, nyrkkeilyotteluun. Ottelua alettiin kutsua nimellä ”Historian raskain nyrkkeilyottelu”. Hafþór voitti 6 erää kestäneen ottelun tuomariäänin 3-0. Vuosina 2014–2019 Hafþór näytteli Gregor Cleganea televisiosarjassa Game of Thrones. Vuonna 2022 hän näytteli sivuroolia Robert Eggersin viikinkielokuvassa The Northman. == Lähteet == == Aiheesta muualla == * Virallinen sivusto * Luokka:Islantilaiset voimamiehet Luokka:Islantilaiset näyttelijät Luokka:Vuonna 1988 syntyneet Luokka:Elävät henkilöt
Azemin palatsi

Azemin palatsi ( tai Beit al-Azem) on palatsi Syyrian pääkaupungissa Damaskoksessa. Sen rakennutti Damaskoksen osmanikauden aikainen kuvernööri Asad al-Azem 1700-luvulla. Nykyisin rakennus toimii taide- ja kansanperinnemuseona. ==Palatsi== Azemin palatsi sijaitsee muurien ympäröimässä Damaskoksen vanhassakaupungissa Syyriassa lähellä esimerkiksi Umaijadi-moskeijaa. Alkujaan asuintaloksi rakennettu palatsi toimii nykyisin yleisölle avoimena taide- ja kansanperinnemuseona. Palatsin pinta-ala on noin 5 500 m². Sen arkkitehtuuri edustaa tyypillistä Damaskoksen asuinrakennusperinnettä. Palatsin pihaan on istutettu sitruuna- ja appelsiinipuita, jasmiineja, sypressejä ja rumeliineja. ==Historia== Azemit (tai Azm) olivat vaikutusvaltainen suku Osmanien valtakunnan hallitsemassa Syyriassa 1700-luvulta lähtien. Sulayman al-Azem oli Damaskoksen kuvernööri vuoteen 1743 saakka, ja häntä seurasi virassa veljenpoika, Azemin palatsin rakennuttaja Asad al-Azem. Asad al-Azem vakiinnutti kuvernöörin tavallisesti huteran vallan ja pysyi virassaan harvinaisen pitkään, vuoteen 1757 saakka. Osa suvun vauraudesta käytettiin loistokkaan Azemin palatsin rakennuttamiseen. Rakennustyöt kestivät kaksi vuotta, ja työmaalla oli 800 työntekijää. Rakennus valmistui vuosina 1749–1750. Rakennusta kunnostettiin vuonna 1830. Palatsi kärsi huomattavia vahinkoja ranskalaisten tulittaessa Damaskosta Syyrian suuren kapinan yhteydessä vuonna 1925. Suuri osa palatsin eteläosasta tuhoutui tuolloin tulipalossa. Palatsin korjaustyöt valmistuivat 34 vuotta niiden alkamisesta vuonna 1965. ==Lähteet== Luokka:Damaskoksen rakennukset ja rakennelmat Luokka:Palatsit Luokka:Syyrian museot
Liimatan Pan Alley

Liimatan Pan Alley on Tommi Liimatan debyyttialbumi, joka julkaistiin 21. lokakuuta 1996. == Kappaleet == # # # # # # # # # # # # # # # # == Lähteet == Luokka:Tommi Liimatan albumit Luokka:Vuoden 1996 esikoisalbumit
Dnipro (täsmennyssivu)

Dnipro tarkoittaa ainakin seuraavia: ==Maantiede== * Dnipro, kaupunki Ukrainassa * Dnipron piiri, aluehallinnollinen piiri Ukrainassa * Dneprjoen ukrainankielinen nimi ==Muita== * Dnipro, ukrainalainen kirjallisuuslehti * FK Dnipro, ukrainalainen jalkapalloseura samannimisessä kaupungissa * Dnipro, ukrainalainen ohjus
Neptun (ohjus)

R-360 Neptun () on ukrainalainen alisooninen maa-ajoneuvosta laukaistava meritorjuntaohjus. ==Ominaisuudet== Valmistaja ilmoittaa ohjuksen kantamaksi 300 kilometriä. Ohjus taittaa alun matkaa käyttäen inertiaohjausta ja satelliittipaikannusta. Saavuttuaan maalialueelle se hakeutuu loppuvaiheessa maaliin omalla tutkallaan. Ukrainalaisen Defence Express-julkaisun mukaan ase nousee tutkahavaintoa varten jopa satojen metrien korkeuteen ja maalin löydettyään laskeutuu takaisin alas, päättääkseen lentonsa kohteeseen muutamien metrien korkeudella merenpinnasta. Ohjus on kehitetty neuvostoliittolaisen H-35-ohjuksen perustalta ja siihen verrattuna Neptun on pidempi ja siinä on enemmän polttoainetta. Asetta valmistaa kiovalainen Lutš. Ukrainan merivoimat otti aseen käyttöön 2021. Siitä oli tuolloin suunnitteilla myös laivasta ja lentokoneesta laukaistavat versiot. ==Taistelukäyttö== Ukrainalaislähteiden mukaan 14. huhtikuuta 2022 uponnutta venäläistä ohjusristeilijä Moskvaa vastaan hyökättiin yhdellä tai useammalla Neptun- ohjuksella.Ukrainan laivasto teki Venäjän Kavkazin satamaan (lähellä Kertsin salmea) 22.8.2024 Neptune ohjuksella satamassa olleeseen Conro Trader -junalauttaan (lasti oli polttoainesäiliöitä). Räjähdyksen ja tuleen syttymisen seurauksena lautta upposi. Vuonna 2023 Ukrainan uutisoitiin kehittäneen ohjuksesta myös maakohteita vastaan soveltuvan version. Tässä versiossa on uusi ohjausjärjestelmä, mutta se voidaan laukaista samoilta alustoilta, kuin meritorjuntaohjusversio. Ukrainalaisten puolustusviranomaisten mukaan version kantama on noin 400 kilometriä ja siinä on 250 kg taistelukärki. Maakohteita vastaan kehitettyä versiota on ilmoitettu käytetyn sodan aikana useampaan otteeseen. == Tekniset tiedot == *pituus: 4,4 m + 0,65 m (1. ja 2.vaihe) *halkaisija: 40 cm *siipien kärkiväli: 1,3 m *kokonaispaino: 870 kg *taistelukärki: 150 kg sirpalelataus *kantama: noin 300 km *ensimmäinen vaihe rakettimoottori, toinen vaihe suihkumoottori *matkalentokorkeus 3–15 m Ohjusjärjestelmän ja sen komentokeskuksen lavettiautoina on vuodesta 2021 lähtien käytetty tšekkiläisen Tatran valmistamaa kuorma-autoa (Tatra 815-7). ==Lähteet== ==Aiheesta muualla== * * Luokka:Meritorjuntaohjukset Luokka:Ukrainalaiset ohjukset
Portals

Portal on Kirk Hammettin EP, joka julkaistiin 23. huhtikuuta 2022. EP:n on miksannut Bob Rock == Kappaleet == # # # # == Kokoonpano == * Kirk Hammett - kitara * Edwin Outwater - kosketinsoitin * Greg Fidelman - basso * Jon Theodore - rummut * Abraham Laboriel - rummut * LA Philharmonic Orchestra == Arvostelut == * Imperiumi: 8-/10Levyarvostelu: Hammet, Kirk - Portals Viitattu 4.7.2022. == Lähteet == Luokka:Vuoden 2022 EP:t
Ananda Sukarlan

Ananda Sukarlan (s. 1968) on Espanjaan asettunut indonesialainen pianisti ja säveltäjä.Sukarlan, Ananda 1968- WorldCat IdentitiesMusical Nationalism in Indonesia: The Rise and Fall of Lagu Seriosa Sharifah Faizah Syed MohammedAnanda Sukarlan Naxos Sukarlan aloitti pianonsoiton 5-vuotiaana ja valmistui vuonna 1993 Haagin kuninkaallisesta konservatoriosta Alankomaissa. Hän voitti useita kansainvälisiä kilpailuja ja pääsi vuonna 2000 esiintymään portugalilaisen sinfoniaorkesterin solistina.The 500 List: Ananda Sukarlan Profile Indonesia Tatler Sukarlan on pianistina tullut tunnetuksi yhteistyöstään keskeisten espanjalaisten nykysäveltäjien kanssa; hän on kantaesittänyt näiden teoksia sekä Espanjassa että kansainvälisesti. Hän on levyttänyt David del Puerton, Santiago Lancharesin ja Tōru Takemitsun kokonaispianotuotannot. Hänelle ovat omistaneet uusia teoksia muiden muassa Per Nørgård, Peter Sculthorpe ja John McLeod. Sukarlan on yhteistyössä koreografi Chendra Effendy Panatanin kanssa säveltänyt baletteja, joita on esitetty sekä Euroopassa että Indonesiassa. Hänen ensimmäinen oopperansa kantaesitettiin Jakartassa vuonna 2008; ooppera perustuu Seno Gumira Ajidarman kirjoittamaan teokseen Mengapa Kau Culik Anak Kami?, joka pohjautuu tositarinaan Suharton diktatuurin ajalta. Sukarlanin tuotantoon kuuluu myös orkesteri-, kamari- ja soolosoitinteoksia, lauluja sekä kuoroteoksia. Indonesiassa on perustettu Sukarlanin mukaan nimetty pianokilpailu ja palkinto nuorten pianistien urien edistämiseksi. == Lähteet == Luokka:Indonesialaiset pianistit Luokka:Indonesialaiset säveltäjät Luokka:Oopperasäveltäjät Luokka:Vuonna 1968 syntyneet Luokka:Elävät henkilöt
Ivan Svitlytšnyi

Ivan Oleksijovytš Svitlytšnyi (; 20\. syyskuuta 1929 Polovynkyne, Luhanskin piirikunta, Ukrainan SNT – 25. lokakuuta 1992 Kiova, Ukraina) oli ukrainalainen runoilija, kirjallisuuskriitikko, ihmisoikeusaktivisti ja toisinajattelija. Hänen sisarensa oli kirjailija, toisinajattelija Nadija Svitlytšna, joka muutti 1978 Yhdysvaltoihin. Svitlytšnyi opiskeli kielitieteitä Harkovan yliopistossa, josta hän valmistui 1952. Hän työskenteli toimittajana Radjanske literaturoznavstvossa sekä tutkijana Ukrainan SNT:n tiedeakatemian kirjallisuusinstituutissa ja kielitieteellisen instituutin sanakirjaosastolla. Hänet erotettiin tehtävästä 1965 ja pidätettiin ”nationalistisesta” toiminnasta syytettynä. Hänen syytettiin salakuljettaneen ulkomaille Vasyl Symonenkon teoksia. Hän joutui viettämään vankilassa kahdeksan kuukautta. Toinen pidätys tapahtui 13. tammikuuta 1972 sillä perusteella, että hän oli kirjoittanut ja levittänyt samizdat-kirjallisuutta. Tuomio oli seitsemän vuotta pakkotyötä ja viiden vuoden sisäinen karkotus. Hän sairastui leirillä eikä toipunut kuntoon enää palattuaan Kiovaan 1984. Svitlytšnyi julkaisi ensimmäiset kritiikkinsä Vittšyznassa, Radjanske literaturoznavstvossa ja Dniprossa jo opiskeluaikana. Ensimmäisissä kirjallisuuden teoriaa käsittelevissä kirjoituksissa hän hylkäsi filosofisten käsitteiden soveltamisen estetiikan ja kirjallisuuden tutkimukseen. Hän kuului 60-lukulaisiin ja kohdisti paljon huomiota heidän kirjoituksiinsa. Hän käänsi kirjallisuutta ukrainaksi. Vankeusaikana hän kirjoitti runoja, joita ilmestyi lännessä. 1980-luvun perestroikan aikana hänen kirjoituksiaan ja häntä käsitteleviä artikkeleita alkoi jälleen ilmestyä neuvostolehdissä. ==Lähteet== Luokka:Ukrainalaiset runoilijat Luokka:Ukrainalaiset kirjallisuustieteilijät‎ Luokka:Ukrainalaiset kirjallisuuskriitikot Luokka:Ukrainalaiset toisinajattelijat Luokka:Neuvostoliittolaiset toisinajattelijat Luokka:Vuonna 1929 syntyneet Luokka:Vuonna 1992 kuolleet
Nintendo Switch Sports

Nintendo Switch Sports on Nintendo Switchin urheiluvideopeli. Se kuuluu Wii- pelisarjaan. Se on sarjan toistaiseksi ainoa peli, jonka nimessä ei ole sanaa "Wii". Se on myös sarjan toistaiseksi ainoa peli, jossa käytetään "Sportsmates" nimisiä hahmoja. Pelissä voi käyttää myös omia Mii-hahmoja, mutta vastustajina sellaisia ei ole. Nintendo Switch Sports julkaistiin 29. huhtikuuta 2022. == Pelaaminen == Pelaajat käyttävät Nintendo Switchin Joy- Conia samalla tavalla kuin muissa Wii Sports -peleissä ja sijoittavat ne varsinaista urheilua muistuttavalla tavalla. Joy-Coneihin upotettuja gyroskooppitoimintoja käytetään simuloimaan liikettä pelin sisällä niin kuin Wii Remotessa (ja toisinaan Nunchukissa) käytetään sitä liikkeen simuloimiseen sarjan muissa peleissä. Miin rinnalle on esitelty uusia "Sportsmates" nimisiä avatareja, joissa on yksityiskohtaiset hiukset ja kasvot sekä kädet ja jalat. Lisäksi Ring Fit Adventuressa esitelty Leg Strap -lisävaruste sisällytetään pelin fyysiseen kopioon ja sitä voidaan käyttää jalkapallossa. Julkaisuhetkellä jalkahihna toimi vain Soccer Shootout -tilassa, mutta peli sai päivityksen 2022 heinäkuussa, joka mahdollisti jalkahihnan käyttämisen myös otteluissa. Pelissä on saatavilla monipeli sekä paikallisesti samassa järjestelmässä että verkossa. Online mahdollistaa pelaamisen ystävien ja satunnaisten henkilöiden kanssa. == Urheilulajit == === Myös sarjan edellisissä peleissä === * Tennis * Keilailu () * Miekkailu () * Golf === Uudet lajit === *Jalkapallo () *Lentopallo () *Sulkapallo () === Pelistä pudonneet lajit === *Pesäpallo () *Nyrkkeily () == Huomautukset == == Lähteet == Luokka:Urheilupelit Luokka:Nintendo Switch -pelit Sports Luokka:Vuoden 2022 videopelit
Saamainen

Saamainen on järvi Leppävirran pohjoisosassa Pohjois-Savon maakunnassa. Sen pinta-ala on 3,3 neliökilometriä. Etäisyys Kuopiosta on 29 kilometriä eteläkaakkoon.Saamainen. Järviwiki. Viitattu 15.4.2022. == Maantiede == Saamainen kiertyy noin 80-hehtaarisen saaren ympärille. Saaren länsipuolella sijaitsee noin 400 metriä leveä salmi ja itäpuolella 200–300 metriä leveä salmi. Järven lounaisosan muodostaa noin puolitoista kilometriä pitkä Karhulahti ja kaakkoisosan noin puoli kilometriä pitkä Pajulahti. Etäisyys Karhulahden etelärannalta järven pohjoisrannalle on 4,6 kilometriä. 80-hehtaarisen saaren pohjoispuolella sijaitsee useita pienempiä saaria, joista laajin on noin kolmehehtaarinen Niittysaari. Vesialue suuren saaren ja järven pohjoisrannan välissä on hyvin matalaa. Niittysaaren itäpuolella on Saamaisten syvin kohta, 27 metriä. Myös muissa järvenosissa on useita vähintään kymmenmetrisiä syvänteitä, järven luoteinen osa on kuitenkin kauttaaltaan matala. Saamaisten länsirannalla on savolaista kulttuurimaisemaa, itäranta on metsäisempää. 80-hehtaarinen saari on asuttu. Järven itäpuolinen maasto kohoaa noin 150 metriä merenpinnan yläpuolella eli noin 70 metriä järven pintaa korkeammalle. Saamaisten pohjoispuolella sijaitsee Pieni- Saamainen (82,2 metriä mpy), järvien välissä on Viuhkalanniemi. Saamaisten luoteisrannalta virtaa noin 400 metriä pitkä laskuoja länteen Kallaveteen (81,8 metriä mpy). Saamaisten vesitilavuus on 15 592 000 kuutiometriä. Kymmenesosa vesitilavuudesta on yli 12 metrin syvyydessä. Saamainen (04.272.1.034) kuuluu Kallaveden alueeseen (04.272), joka on kolmannen jakovaiheen vesistö Vuoksen päävesistössä (04). Toinen jakovaihe on Kallaveden alaosan alue (04.27) ja ensimmäinen on Haukiveden–Kallaveden alue (04.2). Saamainen on suurjärvi Kallaveden jälkeen laajin Kallaveden alueen 127:stä vähintään hehtaarin laajuisesta vakavedestä. Seuraavaksi laajimmat, eli Pieni- Saamainen ja Hepojärvi, ovat alle neliökilometrin laajuisia.Kallaveden alue (04.272). Järviwiki. Viitattu 15.4.2022. == Lähteet == Luokka:Leppävirran järvet Luokka:Haukiveden–Kallaveden alue
Joseph Justus Scaliger

Joseph Justus Scaliger (5. elokuuta 1540 Agen, Ranska – 21. tammikuuta 1609 Leiden) oli ranskalainen filologi ja historioitsija, jonka kronologiaa käsittelevät teokset olivat renessanssin ajan merkittävimpiä historian ja antiikintutkimuksen uudistuksia. Scaligeria pidetään lisäksi numismatiikan perustajana. ==Elämä ja ura== Vuonna 1525 Ageniin muuttaneen italialaisen lääkärin ja filosofin Julius Caesar Scaligerin poika Joseph pääsi kouluun Bordeaux'ssa. Vuonna 1559 hän lähti Pariisiin opiskelemaan kreikkaa ja latinaa ja alkoi sitten opettaa itselleen hepreaa, arabiaa, syyriaa, persiaa ja tärkeimpiä nykyaikaisia kieliä. Hän kääntyi protestantiksi vuonna 1562 ja lähti matkoille Ranskan ja Saksan yliopistoihin sekä Italiaan tutkimaan antiikin maailmaa. Pärttylinyön verilöylyn ja Ranskassa leimahtaneen protestanttien vainon jälkeen Scaliger lähti Geneveen professoriksi, ja palasi Ranskaan vuonna 1574. Hän asui eri puolilla Etelä-Ranskaa, kunnes hänet kutsuttiin Leidenin yliopistoon vuonna 1593, jossa hänet tunnettiin aikansa merkittävimpänä oppineena. Scaliger pysyi Leidenissä kuolemaansa saakka. Scaliger oli yksi aikansa suurimmista filologeista, mutta hänet tunnettiin myös ylimielisenä ja riidanhaluisena oppineena. Hänen suurin teos on Opus de emendatione tempore (1583), joka on tutkimus aiemmista kalentereista. Siinä hän vertasi antiikin eri sivilisaatioiden aikalaskelmia, korjasi niiden virheet ja asetti kronologian ensimmäistä kertaa tieteelliselle perustalle. Teoksessa esiteltiin niin sanottu juliaaninen jakso. Hänen toinen pääteoksensa on Thesaurus temporum, complectens Eusebius Pamphili Chronicon (1609), joka on varhaiskristillisen historioitsijan Eusebios Kesarealaisen kronikan rekonstruktio ja kokoelma kreikkalaisia ja latinankielisiä tekstejä, jotka on asetettu aikajärjestykseen. Kaksi muuta tutkielmaa, jotka julkaistiin vuosina 1604 ja 1616, vakiinnuttivat numismatiikan uudeksi ja luotettavaksi välineeksi historiantutkimuksessa. Hän oli tuottelias kirjoittaja, ja hänen teoksensa koottiin ja julkaistiin postuumisti vuonna 1610, ja hänen kirjeenvaihdostaan ilmestyi kaksi kokoelmaa vuosina 1624 ja 1627. Lisäksi Scaliger julkaisi kriittisiä painoksia roomalaisista kirjailijoista. == Lähteet == == Aiheesta muualla == Luokka:Ranskalaiset historioitsijat Luokka:Ranskalaiset professorit Luokka:Filologit Luokka:Vuonna 1540 syntyneet Luokka:Vuonna 1609 kuolleet
Ylänne (Mikkeli)

Ylänne on Etelä-Savossa Mikkelissä Nykäsenkylän lähellä sijaitseva järvi. Se on kirkasvetinen, karu ja niukkahumuksinen järvi Mikkelin keskustan luoteispuolella. == Maantietoa == Ylänne on 6,5 kilometriä pitkä, 1,5 kilometriä leveä, ja sen pinta-ala on 347 hehtaaria eli 3,5 neliökilometriä. Huuhkaanniemi jakaa järven pohjoisimman osan Huuhkaanlahteen ja Savilahteen, joka on lähes erillään pääaltaasta. Huuhkaanniemen eteläpuolella sijaitsee laaja Mesiäniemi, jonka eteläkärki on järven keskikohdan tienoilla. Mesiäniemen itäpuolella sijaitsee pääaltaasta lähes erillään oleva Mesiälahti. Ylänteen levein kohta, noin kilometri länsirannalta itärannalle, on Mesiäniemen eteläpuolella. Siitä etelään järvi kapenee. Ylänteen pohjoinen osa on sokkeloinen ja verraten syvä, eteläosa on matalampaa ja rannoiltaan alavampaa.Mikkelin luonto ja arvokkaat luontokohteet, pdf-tiedosto. Viitattu 16.4.2022. Siinä on 31 saarta, joiden pinta-ala on 15,08 hehtaaria eli noin noin 4,17 prosenttia järven kokonaispinta-alasta. Saarista 3 on yli hehtaarin suuruisia, 18 yli aarin ja loput 10 ovat alle aarin kokoisia. Suurimmat saaret ovat järven eteläosan kuusihehtaarinen Hiekkasaari ja sen pohjoispuolella sijaitseva viisihehtaarinen Lehkosensaari. Mesiäniemen kärjen tuntumassa sijaitsee noin hehtaarin laajuinen Kulosaari. Ylänteen pohjoisosan saarista laajin on noin puolihehtaarinen Tuohisaari. Ylänteen rannat ovat pientalojen täplittämää metsämaata. Mesiäniemen korkeimmat kohdat ovat noin 145 metriä merenpinnan yläpuolella. Järvi on luodattu ja siitä on julkaistu syvyyskartat. Järven tilavuudeksi on määritetty 18,38 miljoonaa kuutiometriä eli 0,01838 kuutiokilometriä ja sen keskisyvyydeksi on saatu 5,3 metriä. Sen syvänteessä on 27,8 metriä syvää ja syvänne sijaitsee Mesiäniemen ja Huuhkaaniemen välissä . Mesiäniemen eteläpuolella on valtaosin matalaa. Järven rantaviivan pituus on 32,6 kilometriä, josta saarten rantaviivan yhteispituuden osuus siitä on 6,7 kilometriä. == Vesistösuhteet == Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Korpijoen valuma-alueeseen (14.929) järvi kuuluu. Järven vedenpinnan korkeus on 108,1 metriä mpy. Ylännettä ympäröi 38:n järvien ja lampien muodostama mosaiikki. Laajin on Korpijärvi-Verijärvi ja kolmanneksi laajin on Hirvijärvi.Korpijoen valuma-alue (14.929) Järviwiki. Viitattu 16.4.2022. Niiden vedet laskevat kapeita uomia Ylänteeseen. Ylänteen kaakkoisrannalta alkaa noin 800 metriä pitkä Yläjoki, joka laskee itään Korpijärvi-Verijärveen (103,7 metriä mpy). Ylänteen ja Korpijärven välissä on noin 200 metriä leveä kannas. == Lähteet == Luokka:Mikkelin järvet Luokka:Puulaveden alue
Indonesian kansalaisuus

Indonesian kansalaisuus on laillinen suhde Indonesian ja yksityishenkilön välillä. Tyypillisesti kansalaisuus saadaan ius sanguinis -periaatteella eli siten, että vähintään toisella vanhemmalla on jo entuudestaan maan kansalaisuus. Indonesian perustuslain mukaan maan kansalaisilla on oikeus työhön ja inhimilliseen elämään. Kansalaisilla on myös velvollisuus osallistua maanpuolustukseen. == Kansalaisuuden saaminen syntymällä tai ilmoituksella == Syntyperäisiksi indonesialaisiksi lasketaan sellaiset henkilöt, jotka täyttävät seuraavat ehdot: * Lapset, jotka ovat syntyneet Indonesian maaperällä ja jonka vähintään toinen vanhempi on indonesialainen * Löytölapset, jotka ovat syntyneet Indonesian maaperällä, mutta jonka vanhemmista ei ole tietoa tai joiden vanhemmat ovat valtiottomia. * Henkilöt, jotka voivat saada Indonesian kansalaisuuden jo kuolleiden vanhempiensa kautta Henkilöt, jotka ovat naimisissa Indonesian kansalaisen kanssa voi saada kansalaisuuden, mikäli henkilö on asunut Indonesiassa vähintään 5 vuotta yhtäjaksoisesti, luopunut muista kansalaisuuksista ja maksanut viranomaisasiointiin liittyvät maksut. == Kansalaisuuden saaminen hakemuksella == Indonesian kansalaisuuden voi saada hakemuksella kuka tahansa vähintään 18-vuotias, jota ei ole koskaan tuomittu mistään rikoksesta yli vuoden mittaiseen vankeusrangaistukseen ja hakijä täyttää seuraavat ehdot: * On asunut Indonesiassa vähintään 5 vuotta yhtäjaksoisesti * On fyysisesti ja psyykkisesti terve * Luopuu kaikista muista mahdollisista kansalaisuuksista * Riittävä indonesian kielen taito * Tunnustaa Indonesian vuoden 1945 perustuslain ja pancasilan * Kykenee todistettavasti elättämään itsensä * On maksanut kansalaisuuden hakemiseen liittyvät maksut == Kaksoiskansalaisuus ja kansalaisuuden menettäminen == Normaalitapauksissa Indonesia ei salli kaksoiskansalaisuutta. Poikkeuksia voidaan tehdä sellaisten lasten kohdalla, jotka ovat saaneet molemmat kansalaisuutensa vanhempiensa kansalaisuuden takia. Omaehtoinen muun kuin Indonesian kansalaisuuden hankkiminen, toisen maan asevoimissa palveleminen ilman presidentin lupaa, toisen valtion palveluksessa työskenteleminen tai toisen valtion uskollisuudenvalan vannomminen vapaaehtoisesti johtavat automaattisesti Indonesian kansalaisuuden menettämiseen. Lisäksi henkilöt, jotka ovat asuneet Indonesian ulkopuolella yhtäjaksoisesti yli 5 vuotta menettävät kansalaisuutensa, mikäli eivät erikseen ilmoita haluavansa pitää siitä kiinni ja anna hyväksyttävää syytä ulkomailla oleskelulle (kuten esim. Indonesian valtion palveluksessa toimiminen). == Lähteet == kansalaisuus Luokka:Kansalaisuus
Pesäjärvi (Mikkeli)

Pesäjärvi on kirkasvetinen ja karu järvi Puulan itäpuolella Mikkelissä Etelä- Savon maakunnassa. Sen pinta-ala on 1,7 neliökilometriä. Etäisyys Mikkelin keskustasta on 22 kilometriä luoteeseen.Mikkelin luonto ja arvokkaat luontokohteet, pdf-tiedosto. Viitattu 16.4.2022. == Maantiede == Pesäjärven pituus etelästä pohjoiseen on 3,1 kilometriä. Järven eteläosan leveys on noin kilometrin, pohjoisosan Haukkalahti on huomattavasti kapeampi. Niemimaat (Kekosenniemi, Jokiniemi, Pakananiemi, Haanniemi) jakavat järven eteläisimmän osan useisiin lahtiin, joista Jokilahti on noin puoli kilometriä pitkä ja 50 metriä leveä. Myös järven luoteisrannalla on useita niemimaita. Noin kahdeksasosa Pesäjärvestä on vähintään 15 metriä syvä. Syvät alueet sijaitsevat järven eteläosassa. Syvin kohta, 31 metriä, sijaitsee jyrkkärantaisen Pakananiemen länsipuolella. Järven keski- ja pohjoisosa on eteläosaan verrattuna matalaa. Pesäjärven saariluku on yhdeksän. Saarista viisi on alle aarin laajuisia luotoja. Laajin saarin on vajaa kaksihehtaarinen Meikkasaari järven lounaisosassa. Länsirannan läheisyydessä sijaitsee Mustasaari. Pesäjärven rannat ovat metsämaata, pientaloja on siellä täällä.> Pesäjärveen virtaa laskuoja etelästä Kolmipohjasta (99,6 metriä mpy) ja idästä Kurjenlammelta (103,0 metriä mpy). Pesäjärven lounaisrannalta lähtee noin 250 metriä pitkä laskuoja luoteeseen Luotijärven (99,5 metriä mpy) Myllylahteen. Luotijärvi laskee luoteeseen Käärelampeen, joka on osa Puulaa (94,7 metriä mpy). Pesäjärvi vesitilavuus on 12 918 000 kuutiometriä. == Vesistösuhteet == Pesäjärvi (14.923.1.094) kuuluu Puulan lähialueeseen (14.923), joka on kolmannen jakovaiheen vesistö Kymijoen päävesistössä (14). Toinen jakovaihe on Puulaveden alue (14.92) ja ensimmäinen on Mäntyharjun reitin valuma-alue (14.9). Pesäjärvi on Puulan jälkeen laajin Puulan lähialueen 187:stä vähintään hehtaarin laajuisesta vakavedestä. Kolmanneksi laajin on Emäpaju. == Lähteet == Luokka:Mikkelin järvet Luokka:Puulaveden alue
Räyringinjärvi

Räyringinjärvi on matala ja tummavesinen järvi Vetelin länsiosassa Keski- Pohjanmaan maakunnassa. Sen pinta-ala on 3,8 neliökilometriä. Etäisyys Kokkolasta on 57 kilometriä kaakkoon.Räyringinjärvi. Järviwiki. Viitattu 18.4.2022.ASIA : Räyringinjärven kunnostaminen, pdf-tiedosto. Länsi-Suomen ympäristölupavirasto 5.6.2008. Viitattu 18.4.2022. == Maantiede == Räyringinjärven pituus kaakosta luoteeseen on 4,3 kilometriä. Järvi koostuu selkävedestä, josta työntyy länteen muutama lahti. Itäinen ranta on melko suora vailla niemiä ja lahtia. Järven eteläpuolisko on pohjoista puoliskoa leveämpi. Vain viisitoista hehtaaria Räyringinjärvestä on vähintään kolme metriä syvä. Syvin alue sijaitsee itärannan tuntumassa. Suurin osa Räyringinjärven rannoista on kulttuurimaisemaa. Räyringin kylä sijaitsee järven etelärannalla. Seututie 750 kulkee järven itäpuolitse ja seututie 751 eteläpuolitse; järven länsi- ja pohjoispuolitse kulkee alemman luokan maanteitä. Räyringinjärveen virtaa useita tulovesiuomia. Järven lounaisrannalta alkaa lounaaseen virtaava Pesuoja, joka yhtyy Porasenjokeen, joka puolestaan virtaa luoteeseen kohti Pohjanlahtea. Räyringinjärven vesitilavuus on 5 772 000 kuutiometriä. Järvi on rehevöitynyt ja sen vedenlaatu on luokiteltu välttäväksi. Järven tilaa on pyritty kohentamaan. Räyringinjärvi (48.005.1.003) kuuluu Porasjoen alaosan alueeseen (48.005), joka on kolmannen jakovaiheen vesistö Kalajoen vesistössä (53). Räyringinjärvi on laajin Porasjoen alaosan alueen kuudesta vähintään hehtaarin laajuisesta vakavedestä. Viisi muuta ovat alle viidentoista hehtaarin laajuisia.Porasjoen alaosan alue (48.005). Järviwiki. Viitattu 18.4.2022. Räyringinjärvi on Patanan tekojärven jälkeen laajin Vetelin 24:stä vähintään hehtaarin laajuisesta vakavedestä, eli se on Vetelin laajin luonnollinen vakavesi. Kolmanneksi laajin on Patananjärvi.Veteli. Järviwiki. Viitattu 18.4.2022. == Lähteet == Luokka:Vetelin järvet Luokka:Kruunupyynjoen vesistö
Patananjärvi

Patananjärvi on matala ja saareton luonnonjärvi Patanan tekojärven luoteispuolella Vetelin eteläosassa Keski-Pohjanmaan maakunnassa. Sen pinta- ala on 1,4 neliökilometriä. Etäisyys Kokkolasta on 69 kilometriä kaakkoon.Patananjärvi. Järviwiki. Viitattu 18.4.2022. == Maantiede == Patananjärven pituus etelästä pohjoiseen on 3,2 kilometriä. Järven keskiosa on noin 800 metriä leveä, etelä- ja pohjoisosa ovat kapeampia. Noin 42 hehtaaria järvestä on nollasta yhteen metriä syvä, noin 43 hehtaaria on yhdestä metristä kahteen metriä syvä ja 52 hehtaaria on kahdesta metristä kolmeen metriä syvä. Yli kolme metriä syvää on vain noin yksi aari järven alasta. Suurin osa Patananjärven rannoista on kulttuurimaisemaa. Laajin yhtenäinen luonnontilainen alue on järven kaakkoisrannalla, jossa on loivapiirteisiä niemiä (Talasniemi, Sepänniemi, Kylmäniemi). Seututie 750 kulkee järven länsipuolitse. Patananjärven pohjoiskolkasta alkaa Myllyoja, joka virtaa pohjoiseen ja yhtyy Patananjokeen. Patananjärven vesitilavuus on 2 135 000 kuutiometriä. Patananjärvi (49.091.1.001) kuuluu Patananjoen alaosan alueeseen (49.091), joka on kolmannen jakovaiheen vesistö Perhonjoen vesistössä (49). Toinen jakovaihe on Patananjoen valuma-alue (49.09). Patananjärvi on Patananjoen alaosan alueen ainoa vakavesi.Patananjoen alaosan alue (49.091). Järviwiki. Viitattu 18.4.2022. Patananjärvi on Patanan tekojärven ja Räyringinjärven jälkeen laajin Vetelin 24:stä vähintään hehtaarin laajuisesta vakavedestä, eli se on Vetelin toiseksi laajin luonnonjärvi.Veteli. Järviwiki. Viitattu 18.4.2022. == Lähteet == Luokka:Vetelin järvet Luokka:Perhonjoen vesistö
Iso-Juurikka

Iso-Juurikka on metsäjärvi Sievissä Pohjois-Pohjanmaan maakunnan eteläosassa. Sen pinta-ala on 1,4 neliökilometriä. Etäisyys Oulusta on 140 kilometriä etelälounaaseen. Iso-Juurikan itäisin osa kuuluu Reisjärveen.Iso-Juurikka. Järviwiki. Viitattu 19.4.2022. == Maantiede == Iso-Juurikan pituus kaakosta luoteeseen on 3,7 kilometriä. Järven etelä- ja keskiosan leveys on noin puoli kilometriä, pohjoisosa on kapeampi. Itäniemi jakaa järven Reisjärvellä sijaitsevan osan Etelälahteen ja Itälahteen. Iso-Juurikan ympäristössä on laajoja nevoja (Maijanneva, Kupusenneva, Härkäneva, Kurkineva). Järven rannalla on joitakin pientaloja. Iso-Juurikka (53.059.1.001) kuuluu Levonperänkanavan valuma-alueeseen (53.059), joka on kolmannen jakovaiheen vesistö Kalajoen vesistössä (53). Toinen jakovaihe on Kalajanjoen valuma-alue (53.05). Iso-Juurikka on laajin Levonperänkanavan valuma-alueen 13:sta vähintään hehtaarin laajuisesta vakavedestä. Toiseksi laajin on Vähä- Juurikka.Levonperänkanavan valuma-alue (53.059). Järviwiki. Viitattu 19.4.2022. Iso-Juurikka on laajin Sievin 95:stä järvestä ja ainoa, jonka pinta-ala on yli neliökilometrin. Reisjärven yli kuusi neliökilometriä laajan Pitkäjärven pohjoinen osa ulottuu Sievin alueelle.Sievi. Järviwiki. Viitattu 19.4.2022. == Lähteet == Luokka:Reisjärven järvet Luokka:Sievin järvet Luokka:Kalajoen vesistö
Thaimaan kansalaisuus

Thaimaan kansalaisuus on laillinen suhde Thaimaan kuningaskunnan ja yksityisen ihmisen välillä. Tyypillisesti kansalaisuus saadaan ius sanguinis -periaatteella, jossa vähintään toinen henkilön vanhemmista on jo entuudestaan Thaimaan kansalainen. Maassa sovelletaan myös ius soli -periaatetta eli kansalaisuuden voi saada syntymällä Thaimaan maaperällä. Thaimaan lakien mukaan vain maan kansalaiset voivat esim. omistaa maata ja yli 49 % thaimaalaisen yrityksen osakkeista. == Kansalaisuuden saaminen syntymällä tai ilmoituksella == Syntyperäiseksi Thaimaan kansalaiseksi lasketaan sellainen henkilö, jonka: * Vähintään toinen vanhemmista on Thaimaan kansalainen * On syntynyt Thaimaan maaperällä, paitsi jos ** Henkilön vanhemmille on myönnetty vain tilapäinen oleskelulupa ** Henkilön vanhemmat eivät ole oleskellut laillisesti Thaimaassa ** Henkilön vanhemmat ovat ovat saaneet oleskella väliaikaisesti Thaimaassa viranomaisten erityisluvalla == Kansalaisuuden saaminen hakemuksella == Henkilöt, jotka ovat vähintään 18-vuotiaita eikä heillä ole rikosrekisterimerkintöjä, voivat hakea Thaimaan kansalaisuutta, mikäli hakija täyttää seuraavat ehdot: * On asunut Thaimaassa pysyvällä oleskeluluvalla vähintään viisi vuotta * On töissä Thaimaassa * Osaa puhua ja kirjoittaa thain kieltä * Osaa laulaa Thaimaan kansallislaulun * On saanut vähintään 50 pistettä viranomaisten arvioinnissa Viranomaisten tekemässä arvioinnissa voi saada maksimissaan 100 pistettä ja sillä arvioidaan, kuinka sopiva hakija on. Pisteitä jaetaan 7 eri kategoriassa, jotka ovat ikä (40–50 -vuotiaat saavat automaattisesti tästä kategoriasta täydet pisteet), koulutustaso (tohtorin tutkinnot omaavat saavat automaattisesti tästä kategoriasta täydet pisteet), kuukausittainen palkka, Thaimaassa asutun ajan tyyppi ja kesto (pitkään asuneet ja kotirekisteriin merkityt saavat automaattisesti tästä kategoriasta täydet pisteet), thain kielen taitotaso, yleinen tietämys Thaimaasta ja luonne. Luonnetta arvioivat viranomaiset kiinnittävät huomiota mm. hakijan puhetyyliin, käytökseen ja pukeutumiseen. Vuonna 2022 tehdyn lakimuutoksen perusteella kielitaitovaatimuksia kiristettiin sen verran, että kielitaidon todistamiseen vaaditaan opetusministeriön myöntämä kielitaitotodistus tai todistus Thaimaassa suoritetusta peruskoulusta. == Kaksoiskansalaisuus == Thaimaa sallii kaksoiskansalaisuuden. == Lähteet == kansalaisuus Luokka:Kansalaisuus
Banchette

Banchette () on kunta Italiassa Piemonten alueella sijaitsevassa Torinon metropolikaupungissa.Banchette Sapere.it Banchette Enciclopedia Treccani Banchette Turismo Torino Vuoden 2022 alussa kunnassa oli arviolta 3 094 asukasta. ==Lähteet== ==Aiheesta muualla== Luokka:Torinon metropolikaupungin kunnat
Marija Berlinska

Marija Serhijivna Berlinska (; s. 1988) http://tyzhden.ua/Society/203990 on ukrainalainen feministi ja vapaaehtoissotilas. Opettajaperheen tytär on valmistunut historian maisteriksi erikoisalanaan juutalaisten historia. Hän harrastaa kitaransoittoa ja on organisoinut musiikkifestivaaleja. https://tyzhden.ua/Society/203990 http://taz.de/Voluntary-service-in-the- Ukraine-conflict/!5470677/ Berlinska osallistui Euromaidan-protestiin vuonna 2013 ja vallankumoukseen vuonna 2014. Hän rakensi barrikadeja, jakoi lehtisiä ja jakoi vettä protestoijille. Jos hän kuuli nuoria naisia väheksyviä puheita, hän piti heti puheen naisten oikeuksista. Hän haavoittui kumiluodista ja sai kylmästä ilmasta keuhkoputkentulehduksen.https://www.kmfoundation.com/2014/8418 Kun Itä- Ukrainan sota alkoi vuonna 2014, Berlinska halusi armeijaan. Moni pataljoona torjui hänet sukupuolen vuoksi, mutta Aidar-pataljoona otti hänet palvelukseensa. Rintamalle hän tuli 1. syyskuuta 2014. Vuonna 2015 hän palasi Kiovaan, jossa hän oli mukana perustamassa vapaaehtoisten koulutuskeskusta. Siellä opetetaan käyttämään muun muassa sotilaskäyttöön tarkoitettuja droneja. Lisäksi hän oli mukana tekemässä dokumenttielokuvaa naisista Ukrainan armeijassa. http://www.kyivpost.com/tiger-conference/ukraines- top-30-under-30/mariya-berlinska-volunteer-helps-military-drones-creating- film-women-army.html Vuonna 2017 Berlinska oli perustamassa Ukrainan naisveteraanien liittoa. Se auttaa naissotilaita palaamaan siviilielämään ja ylläpitää kaatuneiden naissotilaiden muistoa. Hän oli myös asiantuntijana, kun tehtiin lakia miesten ja naisten yhtäläisestä osallistumisesta maanpuolustukseen. Berlinska äänestettiin vuonna 2020 Ukrainan vaikutusvaltaisimpien naisten ryhmään kuuluvaksi. https://armyinform.com.ua/2021/04/28/shho-take-zhinochyj-veteranskyj-ruh/ http://focus.ua/rating/430863-samye-vliyatelnye-zhenshchiny-2020-ukrainy-po- versii-chitateley-sayta-fokus/lidery-i-rulevye/2152/mariya-berlinskaya Kun Venäjä hyökkäsi Ukrainaan helmikuussa 2022, Berlinska vetosi monien muiden tunnettujen henkilöiden rinnalla Ukrainan tarvitseman aseavun puolesta. http://www.americanpurpose.com/authors/maria-berlinska/ == Lähteet == Luokka:Ukrainalaiset feministit Luokka:Ukrainalaiset sotilaat Luokka:Vuonna 1988 syntyneet Luokka:Elävät henkilöt
Petra Väistölä

Petra Väistölä (s. 4. syyskuuta 1996) on suomalainen pesäpalloilija. Väistölä edustaa Superpesiksessä pelaavaa Hyvinkään Tahkoa. Hänen kasvattajaseuransa on Siilinjärven Pesis.https://www.superpesis.fi/joukkueet/naiset/hyvinkaan-tahko/ Väistölä siirtyi Siilinjärven Pesiksestä Hyvinkään Tahkoon kaudeksi 2022 kaksivuotisella sopimuksella. Hän pelaa lyöjäjokerina. https://www.aamuposti.fi/urheilu/4326206 Väistölä on edustanut Superpesiksessä myös Kajaanin Pallokerhoa. Väistölä on pelannut 49 Superpesiksen runkosarjan ottelua. Näissä hän on lyönyt viisi kunnaria ja 71 tavallista juoksua, tuonut 12 juoksua ja kerännyt 141 kärkilyöntipistettä. Väistölä on pelannut seitsemän Superpesiksen alempien pudotuspelien ottelua. Näissä hän on lyönyt kuusi tavallista juoksua ja kerännyt 21 kärkilyöntipistettä. Väistölä on pelannut kolme Superpesiksen karsintasarjan ottelua. Näissä hän on lyönyt kahdeksan tavallista juoksua, tuonut neljä juoksua ja kerännyt 15 kärkilyöntipistettä. http://www.pesiksenmaailma.fi/index.php/pelaajakortit?pelaajaid=7163&view;=pelaajakortti Tilastot päivitetty ennen kauden 2022 alkamista. == Lähteet == Luokka:Suomalaiset pesäpalloilijat Luokka:Vuonna 1996 syntyneet Luokka:Elävät henkilöt
Troels Lund Poulsen

Troels Lund Poulsen (s. 30. maaliskuuta 1976 Vejle) on tanskalainen Venstren poliitikko, puolueensa puheenjohtaja marraskuusta 2023 ja Tanskan nykyinen puolustusministeri elokuusta 2023. Poulsen on istunut kansankäräjillä vuodesta 2001. Troels Lund Poulsen on aiemminkin toiminut useaan kertaan ministerinä: vuosina 2007–2010 hän oli Tanskan ympäristöministeri, 2010–2011 veroministeri, 2011 opetusministeri, 2015–2016 elinkeino- ja kasvuministeri, 2016–2019 työministeri ja 2022–2023 talousministeri. Vuosina 1997–1999 Troels Lund Poulsen oli puolueensa nuorisojärjestön puheenjohtaja. ==Lähteet== ==Aiheesta muualla== * Troels Lund Poulsen Tanskan kansankäräjien verkkosivuilla Luokka:Tanskan ministerit Luokka:Tanskan ympäristöministerit Luokka:Tanskan työministerit Luokka:Tanskan opetusministerit Luokka:Tanskan puolustusministerit Luokka:Tanskan puolueiden puheenjohtajat Luokka:Tanskalaisten poliittisten nuorisojärjestöjen puheenjohtajat Luokka:Vuonna 1976 syntyneet Luokka:Elävät henkilöt
Montšegorskin lentotukikohta

Montšegorskin lentotukikohta () eli Montšegorskin sotilaslentokenttä (; ICAO: ULMG), on Venäjän Murmanskin alueella, maanteitse noin 14 kilometriä Montšegorskin kaupungin keskustasta koilliseen sijaitseva sotilaslentoasema. Montšegorskin lentotukikohdassa toimii Venäjän ilmavoimien 98. itsenäinen yhdistetty lentorykmentti (98 OSAP). Rykmentin lentokalustoon kuuluu Mikojan MiG-31BM ja Suhoi Su-24M/MR -hävittäjälentokoneita sekä Mil Mi-24 -taisteluhelikoptereita. ==Lähteet== ==Aiheesta muualla== *Aerodrom Montšegorsk (wikimapia.org) Luokka:Murmanskin alueen lentoasemat Luokka:Venäjän ilmavoimien lentokentät‎
Mika Tuovinen

Mika Tuovinen (s. 21. elokuuta 1972 Sotkamo) on suomalainen pesäpalloilija. Touvinen edusti Superpesiksessä Sotkamon Jymyä ja Riihimäen Pallonlyöjiä. Sotkamon Jymyssä pelatessaan Tuovinen saavutti kaksi SM-kultaa kaudella 1996 ja kaudella 1997 sekä yhden SM-pronssin kaudella 1994. Hän pelasi yhden B-poikien Itä-Länsi-ottelun. Tuovinen pelasi 83 Superpesiksen runkosarjan ottelua. Näissä hän löi kolme kunnaria ja 79 tavallista juoksua, toi 18 juoksua ja keräsi 206 kärkilyöntipistettä. Tuovinen pelasi 18 Superpesiksen ylemmän loppusarjan ottelua. Näissä hän löi yhden kunnarin ja 12 tavallista juoksua, toi yhden juoksun ja keräsi 33 kärkilyöntipistettä. https://www.pesis.fi/wp-content/uploads/2021/02/Tuovinen-Mika.xlsx == Lähteet == Luokka:Suomalaiset pesäpalloilijat Luokka:Vuonna 1972 syntyneet Luokka:Elävät henkilöt
Norrköpings Tidningar

Norrköpings Tidningar (lyh. NT) on Ruotsin Norrköpingissä ilmestyvä sanomalehti. Se perustettiin vuonna 1758 nimellä Norrköpings Weko-Tidningar ja on Ruotsin vanhin edelleen ilmestyvä sanomalehti. ==Historia== Pappi Reinerus Broocman perusti vuonna 1723 Norrköpingiin kirjapainon. Vuonna 1758 Broocmanin sukulainen Johan Hedman alkoi julkaista Norrköpings Weko-Tidningar -sanomalehteä ja painoi sitä kyseisessä kirjapainossa. Aluksi lehti ilmestyi kerran viikossa, vuodesta 1787 kahdesti viikossa. Vuodesta 1871 lehti on ilmestynyt kuudesti viikossa. Se on vuosien varrella ostanut omistukseensa useita muita sanomalehtiä, ja NTM-konserniin (Norrköpings Tidningar Media) kuuluvat nykyään muun muassa Norrbottens-Kuriren, Norrländska Socialdemokraten, Vimmerby Tidning sekä Östgöta Correspondenten. NTM-konsernin omistaa Erik & Asta Sundinin säätiö ja se koostuu kolmesta tytäryhtiöstä (Öst Media, Gotlands Media ja Norr Media). Erik Sundin oli NT:n päätoimittaja vuosina 1899–1929.. Vuonna 2012 lehden paino siirtyi Norrköpingistä Linköpingiin. Norrköpings Tidningar in 1758.jpg|Lehden ensimmäinen numero 14.10.1758. Tuolloin sen nimi oli Norrköpings Weko-Tidningar. Norrköpings Tidningar in 1918.jpg|Norrköpings Tidningar kertoo marraskuussa 1918 Saksan ja ympärysvaltojen tehneen aselevon. Tabloidformat Norrköpings Tidningar 07 06 26.JPG|Norrköpings Tidningar 26.6.2007. ==Lähteet== ==Aiheesta muualla== * Lehden verkkosivut Luokka:Ruotsalaiset sanomalehdet Luokka:Norrköping
Bel Powley

Isobel Dorothy Powley (s. 7. maaliskuuta 1992 Hammersmith, Lontoo, Yhdistynyt kuningaskunta) on englantilainen näyttelijä joka tunnetaan muun muassa elokuvasta The Diary of a Teenage Girl. Powley syntyi vuonna 1992 Lontoossa, ja hänen isänsä on näyttelijä Mark Powley, ja äiti ohjaaja Janis Jaffa. == Filmografia == * The King of Staten Island, Kelsey, (2020) * Ashes in the Snow, Lina, (2019) * White Boy Rick, Dawn Wershe, (2018) * Mary Shelley, Claire Clairmont, (2018) * Wildling, Anna, (2018) * Carrie Pilby, Carrie Pilby, (2017) * Detour, Cherry, (2017) * Equals, Rachel, (2016) * A Royal Night Out, Prinsessa Margaret, (2015) * The Diary of a Teenage Girl, Minnie Goetze, (2015) * Side by Side, Lauren Buckle, (2013) Lähde: Viitattu 23.4.2022 == Lähteet == == Aiheesta muualla == * * Luokka:Brittiläiset näyttelijät Luokka:Englantilaiset teatterinäyttelijät Luokka:Vuonna 1992 syntyneet Luokka:Elävät henkilöt